stanford-oval/wikipedia huggingface dataset:
สำนักงานการบินพลเรือนแห่งประเทศไทย
ประวัติ > การลดสถานะความปลอดภัยการบินของประเทศไทยจาก ICAO พ.ศ. 2558

เมื่อวันที่ 19-30 มกราคม พ.ศ. 2558 ทางองค์การการบินพลเรือนระหว่างประเทศ (ICAO) เข้ามาตรวจสอบการกำกับดูแลความปลอดภัยสากล ของกรมการบินพลเรือนของไทย ในการตรวจสอบพบว่า กรมการบินพลเรือน มองข้ามกฎความปลอดภัยหลายข้อ ทำให้ในเดือน กุมภาพันธ์ ICAO ประกาศลดสถานะความปลอดภัยการบินของประเทศไทย ทำให้ตกอยู่ในระดับที่แย่ที่สุดในภูมิภาค
ในปลายเดือน มีนาคม สำนักงานการบินพลเรือนแห่งประเทศญี่ปุ่น (JCAB) ได้นำผลการตรวจสอบของ ICAO มาเป็นเกณฑ์สั่งห้ามเที่ยวบินเช่าเหมาลำที่จดทะเบียนจากประเทศไทยบินเข้าญี่ปุ่น ทั้งนี้ทำให้ทุกสายการบินจากไทยไปประเทศญี่ปุ่นจะขอเพิ่มเที่ยวบิน เส้นทาง และขนาดของเครื่องบินไม่ได้ตั้งแต่วันที่ 1 เมษายน เป็นต้นไป เหตุการณ์นี้ทำให้ผู้เกี่ยวข้องหลายฝ่ายออกมาเรียกร้องให้รัฐบาลจัดการกับเหตุการณ์ดังกล่าวให้เร็วที่สุด เพื่อไม่ให้เกิดผลกระทบกับเที่ยวบินเช่าเหมาลำที่จะเดินทางเข้าประเทศญี่ปุ่นในช่วงเดือนท่องเที่ยว เบื้องต้นทางรัฐบาลได้อาศัยความสัมพันธ์ขอผ่อนผันให้ทำการบินได้ชั่วคราว
2 เมษายน ทางกรมการบินพลเรือนพยายามหารือกับเกาหลีใต้มิให้ทำการห้ามสายการบินเช่าเหม่าลำจากไทย จำนวน 3 สายการบินทำการบินเข้าไปยังเกาหลี ส่งผลให้มีผู้โดยสารติดค้างที่สนามบิน และทำให้ถูกยกเลิกเที่ยวบินไปเกาหลีมากกว่า 10,000 คน
18 มิถุนายน เมื่อครบกำหนดการผ่อนปรน 90 วัน ICAO ลดสถานะความปลอดภัยการบินของประเทศไทยและขึ้นสัญญาลักษณ์ธงแดงบนเว็บไซต์ของตน เนื่องจากแผนแก้ไขข้อบกพร่องอย่างมีนัยสำคัญของไทย ยังไม่ผ่านการรับรองอีกทั้งกรมการบินพลเรือนยังไม่ผ่านมาตรฐานการออกใบรับรองผู้เดินอากาศ ซึ่งถือเป็นเรื่องสำคัญที่สุด
วัตถุประสงค์

1. กำกับ ดูแล ควบคุม ส่งเสริม และพัฒนา กิจการการบินพลเรือน ทั้งในด้านนิรภัยการรักษาสิ่งแวดล้อม การรักษาความปลอดภัย การอำนวยความสะดวกในการขนส่งทางอากาศ เศรษฐกิจการขนส่งทางอากาศ และด้านอื่น ๆ ที่เกี่ยวข้องกับกิจการการบินพลเรือนให้เป็นไปตามกฎหมายและมาตรฐานสากล
2. ดำเนินการให้เป็นไปตามกฎหมายว่าด้วยความผิดบางประการต่อการเดินอากาศ
3. ส่งเสริม และพัฒนาเครือข่ายระบบการขนส่งทางอากาศ อุตสาหกรรมการบินและกิจการการบินพลเรือนให้มีประสิทธิภาพ และได้มาตรฐานสากล
4. เป็นศูนย์กลางในการให้บริการและเผยแพร่ข้อมูลข่าวสาร ประชาสัมพันธ์เกี่ยวกับกิจการการบินพลเรือนให้สามารถดำเนินการ และแข่งขันได้ในระดับสากล
นอกจากอำนาจหน้าที่ในการดำเนินการให้บรรลุวัตถุประสงค์แล้ว ให้สำนักงานมีอำนาจหน้าที่ ดังต่อไปนี้ด้วย
1. ศึกษา วิเคราะห์ และพัฒนา กิจการการบินพลเรือน ทั้งในด้านนิรภัย การรักษาสิ่งแวดล้อมการรักษาความปลอดภัย การอำนวยความสะดวกในการขนส่งทางอากาศ เศรษฐกิจการขนส่งทางอากาศตลอดจนระบบโครงสร้างพื้นฐานการบินพลเรือนของประเทศ
2. เสนอแนะนโยบายต่อคณะกรรมการการบินพลเรือนเกี่ยวกับกิจการการบินพลเรือน และการขนส่งทางอากาศ
3. เสนอแนะต่อรัฐมนตรีในการออกกฎกระทรวงตามกฎหมายว่าด้วยการเดินอากาศ
4. ทำหน้าที่เป็นหน่วยงานธุรการให้กับคณะกรรมการการบินพลเรือนตามกฎหมายว่าด้วยการเดินอากาศ และปฏิบัติงานอื่นตามที่คณะกรรมการการบินพลเรือนมอบหมาย
5. ดำเนินการจัดทำแผนอำนวยความสะดวก แผนรักษาความปลอดภัย และแผนนิรภัยในการบินพลเรือนแห่งชาติ รวมทั้งแผนแม่บทการจัดตั้งสนามบินพาณิชย์ของประเทศ เพื่อเสนอให้คณะกรรมการการบินพลเรือนพิจารณาอนุมัติ รวมทั้งกำกับดูแลและควบคุมการดำเนินการให้เป็นไปตามแผนดังกล่าว
6. ดำเนินการจัดระเบียบการบินพลเรือน รวมทั้งกำหนดหลักเกณฑ์ วิธีการ และเงื่อนไขเกี่ยวกับการใช้น่านฟ้าให้เกิดความปลอดภัยและมีประสิทธิภาพสูงสุด
7. ตรวจสอบ ติดตาม ควบคุม รวมทั้งส่งเสริมให้ผู้ที่เกี่ยวข้องในอุตสาหกรรมการบินและกิจการการบินพลเรือนปฏิบัติตามกฎหมาย กฎ ระเบียบ และมาตรฐานสากล
8. กำกับดูแลกิจการสนามบินและสนามบินอนุญาตที่จัดตั้งขึ้นตามกฎหมายว่าด้วยการเดินอากาศ หรือตามกฎหมายอื่นให้เกิดความปลอดภัย และได้มาตรฐานสากล
9. ให้ความร่วมมือและสนับสนุนคณะกรรมการการบินพลเรือนและส่วนราชการในการประสานงาน หรือเจรจากับองค์การระหว่างประเทศหรือต่างประเทศเกี่ยวกับสิทธิในการบิน หรือการทำความตกลงใดๆ เกี่ยวกับการบินพลเรือนอันอยู่ในอำนาจหน้าที่ของส่วนราชการอื่น
10. ร่วมมือและประสานงานกับองค์การหรือหน่วยงานที่เกี่ยวข้องทั้งในประเทศ และต่างประเทศในด้านการบินพลเรือนตามพันธกรณีที่ประเทศไทยมีอยู่ตามอนุสัญญา หรือความตกลงระหว่างประเทศที่ประเทศไทยเป็นภาคี
11. ส่งเสริมและสนับสนุนให้มีการวิจัย และพัฒนากิจการการบินพลเรือน
12. ให้การรับรองหลักสูตรและสถาบันฝึกอบรมผู้ประจำหน้าที่ตามกฎหมายว่าด้วยการเดินอากาศ กำหนดคุณสมบัติ และความรู้ของบุคลากรด้านการบินอื่นที่พึงต้องมี
13. กำหนดมาตรฐานการทำงานของผู้ประจำหน้าที่ตามกฎหมายว่าด้วยการเดินอากาศ
14. จัดทำทะเบียนอากาศยาน รวมทั้งทะเบียนผู้ประจำหน้าที่ และบุคคลอื่นที่เกี่ยวข้องกับการบินพลเรือน
15. จัดทำและเผยแพร่ความรู้ และข่าวสารเกี่ยวกับการบินพลเรือน
16. ดำเนินการอื่นใดที่จำเป็นหรือต่อเนื่องให้บรรลุวัตถุประสงค์ของสำนักงาน หรือตามที่กฎหมายกำหนดให้เป็นอำนาจหน้าที่ของสำนักงาน หรือตามที่รัฐมนตรี หรือคณะรัฐมนตรีมอบหมาย
งานบริการหลักที่สำคัญของกรมได้แก่
จดทะเบียนอากาศยาน การขอใบอนุญาตเป็นผู้ประกอบ ผู้ครอบครอง เจ้าหน้าที่ต่างๆ และ ผู้ขับอากาศยาน
อนุญาตก่อสร้าง แก้ไขเปลี่ยนแปลงอาคารหรือสิ่งปลูกสร้างอย่างอื่น หรือปลูกต้นไม้ยืนต้นภายในเขตปลอดภัยในการเดินอากาศ
กรรมการอื่นในคณะกรรมการกำกับสำนักงานการบินพลเรือนแห่งประเทศไทย

คณะรักษาความสงบแห่งชาติ ได้มีมติผ่านคณะรัฐมนตรีแต่งตั้งกรรมการอื่นดังนี้ โดยมีผลตั้งแต่วันที่ 3 พฤศจิกายน พ.ศ. 2558
พลอากาศเอก วิจิตร์  จิตร์ภักดี ผู้แทนกองทัพอากาศ
นายอภิชาต เพ็ญสุภา ผู้ทรงคุณวุฒิด้านบริหารกิจการการบินพาณิชย์
นายพงษ์ไชย เกษมทวีศักดิ์ ผู้ทรงคุณวุฒิด้านกฎหมาย
ดร.อนุสรณ์ แสงนิ่มนวล ผู้ทรงคุณวุฒิด้านการเงินหรือการคลัง
นายกงกฤช หิรัญกิจ ผู้ทรงคุณวุฒิด้านบริหารจัดการ
ต่อมาเมื่อพลอากาศเอกวิจิตร์เกษียณอายุราชการในวันที่ 1 ตุลาคม พ.ศ. 2559 ทำให้ในการประชุมคณะรัฐมนตรีเมื่อวันที่ 15 พฤศจิกายน พ.ศ. 2559 คณะรัฐมนตรีได้มีมติแต่งตั้งพลอากาศเอก ทวิเดนศ อังศุสิงห์ เข้ามาเป็นผู้แทนกองทัพอากาศแทนพลอากาศเอกวิจิตร์ตามที่กระทรวงคมนาคมเสนอ
รายนามผู้อำนวยการสำนักงานการบินพลเรือนแห่งประเทศไทย

| ลำดับที่ | ชื่อ | ดำรงตำแหน่ง | หมายเหตุ |
| --- | --- | --- | --- |
| - | จุฬา สุขมานพ | 1 ตุลาคม 2558 - 9 พฤษภาคม 2559 (0 ปี 220 วัน) | อธิบดีกรมท่าอากาศยาน รักษาการแทน |
| 1 | อลงกต พูลสุข | 10 พฤษภาคม 2559 - 30 กันยายน 2559   (0 ปี 143 วัน) | ลาออกจากตำแหน่งเนื่องจากปัญหาด้านสุขภาพ |
| 2 | จุฬา สุขมานพ | 1 ตุลาคม 2559 - |  |
|  | สุทธิพงษ์ คงพูล | 17 กุมภาพันธ์ 2564 - ปัจจุบัน |  |
แหล่งข้อมูลอื่น

เว็บไซต์สำนักงานการบินพลเรือนแห่งประเทศไทย
เฟซบุ๊กของสำนักงานการบินพลเรือนแห่งประเทศไทย
ดูเพิ่ม

| ด ค กหน่วยงานในกระทรวงคมนาคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมการขนส่งทางบก  กรมทางหลวง  กรมเจ้าท่า  กรมท่าอากาศยาน  กรมทางหลวงชนบท  สำนักงานนโยบายและแผนการขนส่งและจราจร  กรมการขนส่งทางราง  |  |
| รัฐวิสาหกิจ |  บริษัท ท่าอากาศยานไทย จำกัด (มหาชน)  การท่าเรือแห่งประเทศไทย  การรถไฟแห่งประเทศไทย  บริษัท ขนส่ง จำกัด  การทางพิเศษแห่งประเทศไทย  การรถไฟฟ้าขนส่งมวลชนแห่งประเทศไทย  องค์การขนส่งมวลชนกรุงเทพ  บริษัท วิทยุการบินแห่งประเทศไทย จำกัด  สถาบันการบินพลเรือน  บริษัท รถไฟฟ้า รฟท. จำกัด  |  |
| องค์การมหาชน |  สถาบันวิจัยและพัฒนาเทคโนโลยีระบบราง  |  |
| หน่วยงานอื่นของรัฐ |  สำนักงานการบินพลเรือนแห่งประเทศไทย  |  |
| หน่วยงานในอดีต |  กรมการบินพลเรือน  |  |
หมวดหมู่
ภักดีหาญส์ หิมะทองคำ

| ภักดีหาญส์ หิมะทองคำท> ม. ต.ช. |
| --- | --- |

โฆษกประจำสำนักนายกรัฐมนตรี
ดำรงตำแหน่ง 7 กุมภาพันธ์ พ.ศ. 2555 – 22 พฤษภาคม พ.ศ. 2557 (2 ปี 104 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: อนุตตมา อมรวิวัฒน์
ถัดไป: สรรเสริญ แก้วกำเนิด
สมาชิกสภากรุงเทพมหานคร เขตวังทองหลาง
ดำรงตำแหน่ง 16 มิถุนายน พ.ศ. 2545 – 15 มิถุนายน พ.ศ. 2549 (3 ปี 364 วัน)
 
ข้อมูลส่วนบุคคล
เกิด: 29 มีนาคม พ.ศ. 2516 (51 ปี) กรุงเทพมหานคร ประเทศไทย
ศาสนา: พุทธ
พรรคการเมือง: ไทยรักไทย (2545–2550)   พลังประชาชน (2550–2551)   เพื่อไทย (2551–2562)  ชาติไทยพัฒนา (2562–2565)   เศรษฐกิจไทย (2565–2566)   พลังประชารัฐ (2566–ปัจจุบัน)
คู่สมรส: มัณฑนา โห่ศิริ (สมรส 2545)
บุตร: 3 คน
การศึกษา: โรงเรียนศรีวิกรม์   โรงเรียนนานาชาติร่วมฤดี   มหาวิทยาลัยอัสสัมชัญ (บธ.บ.)   มหาวิทยาลัยรามคำแหง (ร.ม.)   มหาวิทยาลัยราชภัฏสวนดุสิต (ร.ด.)
อาชีพ: นักการเมือง นักแสดง พิธีกร
ชื่อเล่น: หาญส์
อาชีพแสดง
ชื่ออื่น: หาญส์ หิมะทองคำ
ปีที่แสดง: พ.ศ. 2540–2546
ผลงานเด่น: นุวี - มณีเนื้อแท้ (2540)   กษม - ลูกตาลลอยแก้ว (2541)
สังกัด: ดาราวิดีโอ
 

ภักดีหาญส์ หิมะทองคำ (เกิด 29 มีนาคม พ.ศ. 2516) อดีตที่ปรึกษารัฐมนตรีว่าการกระทรวงเกษตรและสหกรณ์ (ธรรมนัส พรหมเผ่า) อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร เป็นอดีตสมาชิกสภากรุงเทพมหานคร เขตวังทองหลาง อดีตพิธีกร​ และอดีตนักแสดงสังกัดดาราวิดีโอทางสถานีโทรทัศน์สีกองทัพบกช่อง 7
ประวัติ

ดร.ภักดีหาญส์ หิมะทองคำ เกิดเมื่อวันที่ 29 มีนาคม พ.ศ. 2516 โดยมีชื่อในวงการแสดงว่า หาญส์ หิมะทองคำ และมีชื่อเล่นว่า หาญส์
ดร.ภักดีหาญส์ จบการศึกษาระดับมัธยมศึกษาตอนต้นจากโรงเรียนศรีวิกรม์, มัธยมศึกษาตอนปลายจากโรงเรียนนานาชาติร่วมฤดี, ปริญญาตรีจากคณะบริหารธุรกิจ มหาวิทยาลัยอัสสัมชัญ, ปริญญาโทจากรัฐศาสตร์ มหาวิทยาลัยรามคำแหง และปริญญาเอกจากรัฐศาสตร์ มหาวิทยาลัยราชภัฏสวนดุสิต
การทำงาน

นายภักดีหาญส์เคยลงสมัครรับเลือกตั้งเป็นสมาชิกสภากรุงเทพมหานครในเขตวังทองหลาง และได้รับเลือก ซึ่งในขณะนั้นนายภักดีหาญส์สังกัดพรรคไทยรักไทย ต่อมาหลังจากศาลรัฐธรรมนูญตัดสินให้ยุบพรรคไทยรักไทย นายภักดีหาญส์จึงได้ย้ายไปสังกัดพรรคพลังประชาชน
ในวันที่ 23 ธันวาคม พ.ศ. 2550 มีการเลือกตั้งสมาชิกสภาผู้แทนราษฎรในประเทศไทย นายภักดีหาญส์ได้ลงสมัครรับเลือกตั้งในเขต 6 (หนองจอก, คลองสามวา, คันนายาว และ บึงกุ่ม) กรุงเทพมหานคร สังกัดพรรคพลังประชาชน แต่ไม่ได้รับเลือก ต่อมานายภักดีหาญส์มีชื่อเป็นรองเลขาธิการนายกรัฐมนตรี (สหัส บัณฑิตกุล) แต่นายสมัคร สุนทรเวช นายกรัฐมนตรี เห็นว่าไม่เหมาะสมจึงแต่งตั้ง นางสาวศุภมาส อิศรภักดี อดีต ส.ส.กรุงเทพมหานคร ดำรงตำแหน่งแทน
ในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร กรุงเทพมหานคร เขต 15 สังกัดพรรคเพื่อไทย แต่ไม่ได้รับเลือกตั้ง โดยแพ้ให้กับ ณัฎฐ์ บรรทัดฐาน บุตรชายของ บัญญัติ บรรทัดฐาน สังกัดพรรคประชาธิปัตย์ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร แทนนางสาวอนุตตมา อมรวิวัฒน์ และพ้นจากตำแหน่งเมื่อวันที่ 22 พฤษภาคม พ.ศ. 2557 หลังจากคณะรักษาความสงบแห่งชาติ หรือ คสช. ได้เข้ามาควบคุมอำนาจการบริหารประเทศ
ต่อมา นายภักดีหาญส์ได้ย้ายมาสังกัดพรรคชาติไทยพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 20 แต่ไม่ได้รับเลือกตั้ง จากนั้นจึงได้ยื่นหนังสือลาออกจากการเป็นสมาชิกพรรคชาติไทยพัฒนาและย้ายมาสังกัด พรรคเศรษฐกิจไทย และในการเลือกตั้ง พ.ศ. 2566 เขาได้สมัครรับเลือกตั้ง ส.ส. แบบแบ่งเขตของกรุงเทพมหานคร เขต 13 สังกัดพรรคพลังประชารัฐ
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ผลงาน > ละคร

2540 มณีเนื้อแท้ รับบท นุวี ช่อง 7
2540 ขอเพียงรัก ช่อง 9
2540 อินทรีแดง ช่อง 7 (รับเชิญ)
2541 ประทีปอธิษฐาน ช่อง 9
2541 อัศจรรย์ใจไทยแลนด์ ช่อง 5  รับบท แมน
2541 สะใภ้ปฏิวัติ ช่อง 7
2541 ผีพยาบาท รับบท กำพล ช่อง 5
2541 ลูกตาลลอยแก้ว ช่อง 7 รับบท กษม
2542 เพียงแค่ใจเรารักกัน รับบท นุกูล ช่อง 5
2542 คู่อันตรายดับเครี่องชน ช่อง 7
2542 เพลงพราย ช่อง 7 รับบท โชคเชิด
2543 สายธารหัวใจ รับบท เกียรติศักดิ์ ทรัพย์ธนสารไพบูลย์ ช่อง 7
2543 บ้านไร่สายสวาท ช่อง 3
2543 รักคุณเข้าแล้ว…อย่างกะทันหัน ช่อง 7
2543 มรสุมแห่งชีวิต รับบท จิมมี่ ช่อง 7
2544 ทายาทอสูร รับบท อภิศักดิ์ (ศักดิ์) ช่อง 7
2544 นางแมวป่า ช่อง 7
2544 แม่โขง ช่อง 7
2545 ตามรักตามล่า ช่อง 7
2545 แสงดาวฝั่งทะเล รับบท วนัท ช่อง 7
2545 สายใจ ช่อง 3
2545 เจ้าสาวสองเงา รับบท ทิวัตถ์ ช่อง 3
2545 พรหมพาล รับบท ดร.กำพล
2546 สิบตำรวจโทบุญถึง ช่อง 7
ผลงาน > พิธีกร

2540 ฟันนี่ไนท์ ช่อง 9
ประธานาธิบดีมอริเชียส

| ประธานาธิบดี แห่งสาธารณรัฐมอริเชียส |
| --- | --- |
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน Dharam Gokhool ตั้งแต่ 6 ธันวาคม ค.ศ. 2024
จวน: ทำเนียบรัฐบาล (ทางการ)
ผู้เสนอชื่อ: เลือกโดยสมาชิกรัฐสภาโดยญัตติของนายกรัฐมนตรี
วาระ: 5 ปี ต่ออายุได้หนึ่งครั้ง
ผู้ประเดิมตำแหน่ง: Sir Veerasamy Ringadoo
สถาปนา: 12 มีนาคม 1992; 32 ปีก่อน (1992-03-12)
รอง: รองประธานาธิบดีมอริเชียส
เงินตอบแทน: 3.74 ล้านรูปีมอริเชียส
เว็บไซต์: Official website
ประธานาธิบดีแห่งสาธารณรัฐมอริเชียส (ฝรั่งเศส: président de la République de Maurice) หรือ ประธานาธิบดีมอริเชียส เป็นประมุขแห่งรัฐของประเทศมอริเชียส มอริเชียสเป็นสาธารณรัฐที่มีรัฐสภา และประธานาธิบดีทำหน้าที่เป็นบุคคลสำคัญในพิธีการ ซึ่งได้รับเลือกจากสมัชชาแห่งชาติตามที่กำหนดไว้ในรัฐธรรมนูญแห่งมอริเชียส ผู้ดำรงตำแหน่งปัจจุบันคือ Dharam Gokhool เข้ารับตำแหน่งเมื่อวันที่ 6 ธันวาคม ค.ศ. 2024 ที่พำนักอย่างเป็นทางการของประธานาธิบดีคือทำเนียบรัฐบาล
หลวงรัถยาภิบาลบัญชา (กัปตัน เอส.เย.เอมส์)

| หลวงรัถยาภิบาลบัญชา Samuel Joseph Bird Ames |
| --- | --- |

เกิด: ซามูเอล โจเซฟ เบิร์ด เอมส์ 2 พฤษภาคม พ.ศ. 2375 เคนต์ จักรวรรดิบริเตน
เสียชีวิต: 29 ตุลาคม พ.ศ. 2444 (69 ปี)
สุสาน: สุสานโปรเตสแตนต์ กรุงเทพมหานคร
คู่สมรส: แคเทอริน โซเฟีย บราวน์ (จนถึง พ.ศ. 2405) นางหยา (พ.ศ. 2405–2444)
บุตร: 8 คน
หลวงรัถยาภิบาลบัญชา มีนามเดิมว่า ซามูเอล โจเซฟ เบิร์ด เอมส์ (อังกฤษ: Samuel Joseph Bird Ames; 2 พฤษภาคม พ.ศ. 2375 – 29 ตุลาคม พ.ศ. 2444) หรือเป็นที่รู้จักในนาม กัปตันเอม (อังกฤษ: Captain Ames) เป็นชาวอังกฤษ เกิดที่เมืองเคนต์ เคยเป็นกัปตันเรือสินค้า  เดินทางเข้ามาประเทศสยามในสมัยรัชกาลที่ 4 เมื่อ พ.ศ. 2396 พร้อมกับภรรยาและบุตรชาย 2 คน
กัปตัน เอส.เย.เอมส์ รับราชการเมื่อ พ.ศ. 2403 เมื่อมีการจัดตั้งกิจการตำรวจ เรียกว่า กองโปลิศ ทำหน้าที่แทนข้าหลวงกองจับและกองตระเวนซ้ายขวา  โดยกัปตัน เอส.เย.เอมส์ เป็นผู้บังคับกองโปลิศคนแรก ตั้งแต่ พ.ศ. 2403 เป็นเวลา 32 ปี จนปลดเกษียณเมื่อ พ.ศ. 2435 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์เป็น "หลวงรัฐยาธิบาลบัญชา" ถือศักดินา 600 เมื่อ พ.ศ. 2414
หลังจากภรรยาชาวอังกฤษของกัปตัน เอส.เย.เอมส์ เสียชีวิตเมื่อ พ.ศ. 2405 ก็ได้แต่งงานใหม่กับหญิงไทยเชื้อสายมอญชื่อ นางหยา มีบุตรด้วยกัน 6 คน และเป็นต้นตระกูล "เอมซบุตร" ได้แก่
โนรี เอมซ์บุตร
เสน่ห์ เอมซ์บุตร
หลวงอนุสรณ์หิรัญการ (อั้น เอมซ์บุตร)
ขุนสารสำรวจลักษณ์ (สุดใจ เอมซ์บุตร)
เขียน กล้าณรงค์ราญ สมรสกับพลจัตวา นายกล้าณรงค์ราญ (ปาน  เกสะรานนท์)
วาศ์น จารุวัสตร์ สมรสกับพันเอก หลวงชัยรณฤทธ์ (ชิต จารุวัสตร์)
กัปตัน เอส.เย.เอมส์ เสียชีวิตเมื่อ พ.ศ. 2444 อายุรวม 69 ปี
ซาอุดีโปรเฟสชันนัลลีก

| --- | --- |
ก่อตั้ง: 1976; 49 ปีที่แล้ว (1976)
ประเทศ:  ซาอุดีอาระเบีย
สมาพันธ์: เอเอฟซี
จำนวนทีม: 18
ระดับในพีระมิด: 1
ตกชั้นสู่: เฟิสต์ดิวิชัน
ถ้วยระดับประเทศ: คิงคัพ Crown Prince Cup
ถ้วยระดับนานาชาติ: เอเอฟซีแชมเปียนส์ลีก UAFA Club Cup GCC Champions League
ทีมชนะเลิศปัจจุบัน: อัลฮิลาล (สมัยที่ 19)  (2023–24)
ชนะเลิศมากที่สุด: อัลฮิลาล (19 สมัย)
หุ้นส่วนโทรทัศน์: MBC Pro Sports
เว็บไซต์: http://www.spl.com.sa
ปัจจุบัน: ฤดูกาล 2024–25
ซาอุดีโปรเฟสชันนัลลีก (อังกฤษ: Saudi Professional League) เป็นลีกฟุตบอลสูงสุดของประเทศซาอุดีอาระเบีย ก่อตั้งในปี ค.ศ. 1976 สโมสรที่ประสบความสำเร็จมากที่สุดคือ อัลฮิลาล โดยคว้าแชมป์ไป 19 สมัย
สโมสรที่เข้าร่วมซาอุดีโปรเฟสชันนัลลีก (ฤดูกาล 2023–24)

| สโมสร | ที่ตั้ง | สนามเหย้า | ความจุ |
| --- | --- | --- | --- |
| Abha | Abha | Prince Sultan bin Abdul Aziz Stadium | 20,000 |
| อัลอะฮ์ลี | ญิดดะฮ์ | คิงอับดุลลอห์สปอร์ตซิตี | 62,345 |
| อัลอิตติฟาก | อัดดัมมาม | Prince Mohamed bin Fahd Stadium | 35,000 |
| อัลฟาเตห์ | Al-Hasa (Hofuf) | Prince Abdullah bin Jalawi Stadium | 26,000 |
| Al-Fayha | Al Majma'ah | Al Majma'ah Sports City | 7,000 |
| Al-Hazem | Ar Rass | Al-Hazem Club Stadium | 8,000 |
| อัลฮิลาล | รียาด | King Fahd International Stadium | 68,752 |
| อัลอิตติฮาด | ญิดดะฮ์ | คิงอับดุลลอห์สปอร์ตซิตี | 62,345 |
| Al-Khaleej | Saihat | Prince Mohamed bin Fahd Stadium (Dammam) | 35,000 |
| อันนัศร์ | รียาด | Al-Awwal Park | 25,000 |
| Al-Okhdood | Najran | Prince Hathloul Stadium | 12,000 |
| Al-Raed | Buraidah | King Abdullah Sport City Stadium | 25,000 |
| อัลรียาด | รียาด | Prince Turki bin Abdul Aziz Stadium | 15,000 |
| อัชชะบาบ | รียาด | Prince Faisal bin Fahd Stadium | 22,500 |
| Al-Taawoun | Buraidah | King Abdullah Sport City Stadium | 25,000 |
| Al-Tai | Ha'il | Prince Abdul Aziz bin Musa'ed Stadium | 12,000 |
| Al-Wehda | มักกะฮ์ | King Abdul Aziz Stadium | 38,000 |
| Damac | Khamis Mushait | Prince Sultan bin Abdul Aziz Stadium (Abha) | 20,000 |
ทำเนียบแชมป์ > ทีมที่ประสบความสำเร็จมากที่สุด

| # | สโมสร | ชนะเลิศ | รองชนะเลิศ |
| --- | --- | --- | --- |
| 1 | อัลฮิลาล | 19 | 14 |
| 2 | อัลอิตติฮาด | 9 | 8 |
| 3 | อันนัศร์ |  9  | 8 |
| 4 | อัชชะบาบ | 6 | 6 |
| 5 | อัลอะฮ์ลี | 3 | 9 |
| 6 | อัลอิตติฟาก | 2 | 3 |
| 7 | อัลฟาเตห์ | 1 | 0 |
| 8 | อัลรียาด | 0 | 1 |
ดูเพิ่ม

ฟุตบอลในประเทศซาอุดีอาระเบีย
แหล่งข้อมูลอื่น

เว็บไซต์อย่างเป็นทางการ เก็บถาวร 2020-07-07 ที่ เวย์แบ็กแมชชีน
| ด ค กซาอุดีลีก |
| --- | --- |
โปรลีก:  Abha  อัลอะฮ์ลี  อัลอิตติฟาก  Al-Fateh  Al-Fayha  Al-Hazem  อัลฮิลาล  อัลอิตติฮาด  Al-Khaleej  อันนัศร์  Al-Okhdood  Al-Raed  Al-Riyadh  อัชชะบาบ  Al-Taawoun  Al-Tai  Al-Wehda  Damac 
เฟิสต์ดิวิชัน:  Al-Adalah  Al-Ain  Al-Arabi  Al-Batin  Al-Bukiryah  Al-Faisaly  Al-Jabalain  Al-Jandal  Al-Kholood  Al-Najma  Al-Orobah  Al-Qadsiah  Al-Qaisumah  Al-Safa  Al-Taraji  Hajer  Jeddah  Ohod 
เซคันด์ดิวิชัน:  Afif  Al-Ansar  Al-Diriyah  Al-Entesar  Al-Houra  Al-Jeel  Al-Jubail  Al-Kawkab  Al-Lewaa  Al-Nairyah  Al-Nojoom  Al-Noor  Al-Qous  Al-Rawdhah  Al-Rayyan  Al-Sadd  Al-Sahel  Al-Saqer  Al-Shaeib  Al-Shoulla  Al-Suqoor  Al-Taqadom  Al-Washm  Al-Zulfi  Arar  Bisha  Hetten  Jerash  Mudhar  Najran  Tuwaiq  Wej 
เติร์ดดิวิชัน:  Al-Amjad  Al-Anwar  Al-Asyah  Al-Bateen  Al-Dahab  Al-Dera'a  Al-Eetemad  Al-Fao  Al-Ghazwah  Al-Hada  Al-Helaliah  Al-Khaldi  Al-Mehmal  Al-Mujazzal  Al-Muzahimiyyah  Al-Nahda  Al-Omran  Al-Qala  Al-Qawarah  Al-Qotah  Al-Salam  Al-Selmiyah  Al-Sharq  Al-Taraf  Al-Tasamoh  Al-Thoqbah  Al-Tuhami  Al-Ula  Al-Watani  Baish  Haql  Jubbah  Khaybar  Muhayil  Munief  Qaryat Al-Ulya  Qilwah  Radwa  Sajer  Sharurah 
โฟร์ตดิวิชัน:  Abqaiq  Al-Aghar  Al-Alameen  Al-Ard  Al-Areen  Artawi  Al-Badaya  Al-Bahah  Al-Bajadiyah  Al-Dammam  Al-Entelaq  Al-Fadhl  Al-Faraa  Al-Farouk  Al-Fursan  Al-Hait  Al-Hamadah  Al-Hedaya  Al-Hejaz  Al-Ibtisam  Al-Jazira  Al-Jewaa  Al-Khuwaildiyah  Al-Lith  Al-Majd  Al-Makhwah  Al-Maseef  Al-Mooj  Al-Muheet  Al-Nakhal  Al-Oyoon  Al-Qarah  Al-Qurayat  Al-Sahari  Al-Sarawat  Al-Sawari  Al-Shu'ba  Al-Shurooq  Al-Sir  Al-Tadamon  Al-Tobad  Al-Waad  Al-Wadi  Al-Waseel  Al-Watan  Al-Yarmouk  Al-Zaytoon  Almaa  Duba  Faifa  Feid  Heraa  Hubuna  Kumait  Mossdah  Najd  Okaz  Qafar  Ras Tanura  Sameera  Sdoos  Sudair  Tabarjal  Tayma  Thahlan  Ushaiger 
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เวียดนามเหนือ  เวียดนามใต้  เยเมนใต้ 
† สมาชิกของ Associate Member Association
ประเทศลักเซมเบิร์กในโอลิมปิกฤดูหนาว 1928

| ประเทศลักเซมเบิร์ก ในโอลิมปิกฤดูหนาว 1928 |
| --- | --- |

รหัสประเทศ: LUX
เอ็นโอซี: คณะกรรมการโอลิมปิกและกีฬาลักเซมเบิร์ก
เว็บไซต์: www.teamletzebuerg.lu (ในภาษาฝรั่งเศส)
ณ ซังคท์โมริทซ์ ประเทศสวิตเซอร์แลนด์
นักกีฬา: 5 คน (ชาย 5 คน / หญิง 0 คน) ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูหนาว
1928 1932 1936 1948–1984 1988 1992 1994 1998 2002 2006 2010 2014 2018 2022
ประเทศลักเซมเบิร์ก เข้าร่วมการแข่งขันกีฬาโอลิมปิกฤดูหนาว 1928 ซึ่งจัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ ถึง 19 กุมภาพันธ์ พ.ศ. 2471
ราอุล กัสโตร

| ราอุล กัสโตร |
| --- | --- |
Raúl Castro


ประธานาธิบดีคิวบา คนที่ 18 (ประธานสภาแห่งรัฐ)
ดำรงตำแหน่ง 24 กุมภาพันธ์ ค.ศ. 2008 – 19 เมษายน ค.ศ. 2018
รองประธานาธิบดี: โคเซ รามอน มาชาโด (2008–2013)  มิเกล ดิอัซ-กาเนล (2013–2018)
ก่อนหน้า: ฟิเดล กัสโตร
ถัดไป: มิเกล ดิอัซ-กาเนล
เลขาธิการใหญ่พรรคคอมมิวนิสต์คิวบา
ดำรงตำแหน่ง 19 เมษายน ค.ศ. 2011 – 19 เมษายน ค.ศ. 2021  (รักษาการ: 31 กรกฎาคม 2006 – 19 เมษายน 2011)
รอง: José Ramón Machado
ก่อนหน้า: ฟิเดล กัสโตร
ถัดไป: มิเกล ดิอัซ-กาเนล
รองประธานาธิบดีคิวบา
ดำรงตำแหน่ง 2 ธันวาคม ค.ศ. 1976 – 24 กุมภาพันธ์ ค.ศ. 2008
ประธานาธิบดี: ฟิเดล กัสโตร
ก่อนหน้า: สถาปนาตำแหน่ง
ถัดไป: โคเซ รามอน มาชาโด
รองเลขาธิการพรรคคอมมิวนิสต์คิวบา
ดำรงตำแหน่ง 3 ตุลาคม ค.ศ. 1965 – 19 เมษายน 2011
ผู้นำ: ฟีเดล กัสโตร
ก่อนหน้า: สถาปนาตำแหน่ง
ถัดไป: โคเซ รามอน มาชาโด
รัฐมนตรีว่าการกระทรวงกลาโหม
ดำรงตำแหน่ง 16 กุมภาพันธ์ ค.ศ. 1959 – 24 กุมภาพันธ์ ค.ศ. 2008
ก่อนหน้า: สถาปนาตำแหน่ง
ถัดไป: Julio Casas Regueiro
เลขาธิการใหญ่ขบวนการไม่ฝักใฝ่ฝ่ายใด
ดำรงตำแหน่ง 24 กุมภาพันธ์ ค.ศ. 2008 – 16 กรกฎาคม ค.ศ. 2009 รักษาการ: 31 กรกฎาคม 2006 – 24 กุมภาพันธ์ 2008
ก่อนหน้า: ฟีเดล กัสโตร
ถัดไป: ฮุสนี มุบาร็อก
 
ข้อมูลส่วนบุคคล
เกิด: Raúl Modesto Castro Ruz  (1931-06-03) 3 มิถุนายน ค.ศ. 1931 (93 ปี) บีรัน, คิวบา
พรรคการเมือง: สหพรรคการปฏิวัติสังคมนิยมคิวบา (ก่อน ค.ศ. 1953) ขบวนการ 26 กรกฎาคม (1953–1965) พรรคคอมมิวนิสต์คิวบา (1965–ปัจจุบัน)
คู่สมรส: วิลมา เอสปิน (1959–2007)
บุตร: Deborah Mariela Nilsa Alejandro
รางวัล: วีรบุรุษแห่งสาธารณรัฐคิวบา เครื่องอิสริยาภารณ์ยาโรสลาฟ ชั้นประถมาภรณ์ เครื่องอิสริยาภารณ์แห่งชาติมาลี Quetzal Medal เครื่องอิสริยาภารณ์เจ้าชายแดเนียลผู้ประเสริฐ ชั้นประถมาภรณ์
ลายมือชื่อ: 
ยศที่ได้รับการแต่งตั้ง
รับใช้:  คิวบา
สังกัด: กองทัพปฏิวัติคิวบา
ประจำการ: 1953–1959
ยศ:  Comandante
หน่วย: ขบวนการ 26 กรกฎาคม
ผ่านศึก: การปฏิวัติคิวบา

ราอุล โมเดสโต กัสโตร รุซ (สเปน: Raúl Modesto Castro Ruz; เกิด 3 มิถุนายน พ.ศ. 2474) อดีตประธานาธิบดีแห่งสาธารณรัฐคิวบา หรือเป็นที่รู้จักกันในนาม ราอุล กัสโตร เป็นนักการเมืองลัทธิมากซ์-เลนินและนักปฏิวัติชาวคิวบา ซึ่งเคยดำรงตำแหน่งประธานสภาแห่งรัฐคิวบา และประธานสภารัฐมนตรีคิวบาตั้งแต่ พ.ศ. 2551 ก่อนหน้านี้เขารักษาการอำนาจประธานาธิบดีตั้งแต่ พ.ศ. 2549 ถึง 2551 เขาเป็นผู้บัญชาการทหารแห่งกองทัพคิวบา (กองทัพบก กองทัพเรือ และกองทัพอากาศ) และยังเป็นเลขาธิการคณะกรรมการกลางพรรคคอมมิวนิสต์คิวบาตั้งแต่ พ.ศ. 2554
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ราอุล กัสโตร
"Raul Castro Stamps His Mark". Havana Times. 4 มีนาคม 2009.
Thomas Catan (19 กุมภาพันธ์ 2008). "Who is Raul Castro, Cuba's new leader?". The Times.
"Biography by CIDOB Foundation" (ภาษาสเปน). คลังข้อมูลเก่าเก็บจากแหล่งเดิมเมื่อ 9 ตุลาคม 2014.
"Speech by Raúl Castro on July 26, 2007 (English translation)". Escambray Digital. 27 กรกฎาคม 2007. คลังข้อมูลเก่าเก็บจากแหล่งเดิมเมื่อ 28 กันยายน 2007.
"Cuban Armed Forces Review: Raúl Castro". คลังข้อมูลเก่าเก็บจากแหล่งเดิมเมื่อ 5 ธันวาคม 2008.
"Cuba in transition". Starbroek News. 19 เมษายน 2007. คลังข้อมูลเก่าเก็บจากแหล่งเดิมเมื่อ 5 มีนาคม 2008.
Frances Robles (14 กรกฎาคม 2006). "Regime readies path for Raúl Castro's rise". Miami Herald.
"Raul Castro Books". คลังข้อมูลเก่าเก็บจากแหล่งเดิมเมื่อ 30 กันยายน 2011.
"Raul Castro". BBC Profile. 24 กุมภาพันธ์ 2008.
"Castro Family Values: Fidel vs. Raul". Time Magazine. 17 เมษายน 2008. คลังข้อมูลเก่าเก็บจากแหล่งเดิมเมื่อ 22 สิงหาคม 2013.
"Photographs of Raul Castro, 1964". Duke University Libraries Digital Collections.
| ด ค กผู้นำรัฐคอมมิวนิสต์ |
| --- | --- | --- |
|  สาธารณรัฐประชาชนจีน |  สี จิ้นผิง (เลขาธิการ และประธานาธิบดี)  หลี่ เฉียง (ประธานคณะมนตรีรัฐกิจ)  |  |
|  สาธารณรัฐประชาธิปไตยประชาชนเกาหลี |  คิม จ็อง-อึน (เลขาธิการ และประธานคณะกรรมาธิการกิจการแห่งรัฐ)  ชเว รยอง-แฮ (ประธานสภาคณะผู้บริหารสูงสุด)  คิม ต็อก-ฮุน (นายกรัฐมนตรี)  |  |
|  สาธารณรัฐคิวบา |  มิเกล ดิอัซ-กาเนล (เลขาธิการ และประธานาธิบดี)  มานูเอล มาร์เรโร ครูซ (นายกรัฐมนตรี)  |  |
|  สาธารณรัฐประชาธิปไตยประชาชนลาว |  ทองลุน สีสุลิด (เลขาธิการ และประธานประเทศ)  สอนไซ สีพันดอน (นายกรัฐมนตรี)  |  |
|  สาธารณรัฐสังคมนิยมเวียดนาม |  โต เลิม (เลขาธิการ)  เลือง เกื่อง (ประธานาธิบดี)  ฝั่ม มิญ จิ๊ญ (นายกรัฐมนตรี)  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  อาร์เจนตินา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  เนเธอร์แลนด์  โปแลนด์ 
ประชาชน:  Deutsche Biographie 
อื่น ๆ:  SNAC  IdRef 
Wikinews
ประสิทธิ์ วุฒินันชัย

| ประสิทธิ์ วุฒินันชัยม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 23 ธันวาคม พ.ศ. 2550 – 20 มีนาคม พ.ศ. 2566
 
ข้อมูลส่วนบุคคล
เกิด: 8 สิงหาคม พ.ศ. 2500 (67 ปี)
พรรคการเมือง: ราษฎร (2543–2547)   ประชาธิปัตย์ (2547–2550)   มัชฌิมาธิปไตย (2550)   พลังประชาชน (2550–2551)   เพื่อไทย (2551–ปัจจุบัน)

ประสิทธิ์ วุฒินันชัย (เกิด 8 สิงหาคม พ.ศ. 2500) อดีตสมาชิกสภาผู้แทนราษฎรจังหวัดเชียงใหม่
ประวัติ

ประสิทธิ์ เกิดเมื่อวันที่ 8 สิงหาคม พ.ศ. 2500 เป็นบุตรของนายมี และนางศรี วุฒินันชัย มีพี่น้อง 8 คน สำเร็จการศึกษาศิลปศาสตรบัณฑิต สาขาศิลปศาสตร์ มหาวิทยาลัยราชภัฏเชียงราย สมรสและหย่า มีบุตร 3 คน